Aggteleki-karszt

Aggteleki-karszt alebo Aggtelecký kras je krasové územie na severe Maďarska. Územie je známe najmä pre početný výskyt jaskýň, ktoré boli spolu so slovenskými zapísané v roku 1995 na zoznam Svetového dedičstva UNESCO pod spoločným názvom Jaskyne Slovenského krasu a Aggteleckého krasu. Medzi najznámejšie jaskyne patrí Baradla blízko obce Aggtelek. Vápence, ktoré dnes tvoria celú krasovú oblasť vznikli pred asi 245 miliónmi rokov v strednom triase. Tektonicky ich možno zaradiť do silicika. Súčasťou územia je od roku 1985 aj Aggtelecký národný park. Referencie